b'\n_START_ARTICLE_\nBengazi\n_START_PARAGRAPH_\nBengazi ali Bengasi (arabsko: \xd8\xa8\xd9\x86\xd8\xba\xd8\xa7\xd8\xb2\xd9\x8a tur\xc5\xa1ko: Bingazi) je drugo najve\xc4\x8dje mesto v Libiji in glavno mesto libijske regije Cirenajka. Je tudi okro\xc5\xbeje, ki zavzema \xc5\xa1ir\xc5\xa1e ozemlje okoli mesta._NEWLINE_Mesto je nastalo kot gr\xc5\xa1ka kolonija, nato so ga zavzeli Rimljani. Po razpadu rimskega cesarstva pa je mesto pri\xc5\xa1lo pod otomanski vpliv. Tako je ostalo vse do leta 1911, ko so Italijani v italijansko-tur\xc5\xa1ki vojni mesto zasedli. Med drugo svetovno vojno so ga zasedli zavezniki nato pa je po vojni postalo drugo najve\xc4\x8dje mesto v Libiji. 15. aprila 1986 so mesto bombardirala ameri\xc5\xa1ka letala kot odgovor na libijski teroristi\xc4\x8dni bombni napad na ameri\xc5\xa1ke vojake v Zahodnem Berlinu._NEWLINE_Po zadnjih podatkih v mestu prebiva okoli 950.000 ljudi. Bengazi je drugi najve\xc4\x8dji gospodarski center v dr\xc5\xbeavi, z izredno razvito industrijo, trgovino in ban\xc4\x8dni\xc5\xa1tvom. Zaradi zgodovinskih znamenitosti je zanimiv tudi za turiste.'